এইচ. এল. ডেভিস
হ্যারল্ড লেনোয়ার ডেভিস (ইংরেজি: Harold Lenoir Davis; ১৮ অক্টোবর ১৮৯৪ - ৩১ অক্টোবর ১৯৬০), এইচ. এল. ডেভিস নামে অধিক পরিচিত, ছিলেন একজন মার্কিন ঔপনাসিক ও কবি। অরেগনে জন্মগ্রহণকারী ডেভিস ১৯৩২ সালে গুগেনহাইম ফেলোশিপ লাভ করেন। হানি ইন দ্য হর্ন উপন্যাসের জন্য ১৯৩৬ সালে কথাসাহিত্যে পুলিৎজার পুরস্কার অর্জন করেন। তিনি পুলিৎজার পুরস্কার বিজয়ী একমাত্র অরেগনের অধিবাসী। পরবর্তী কালে তিনি ক্যালিফোর্নিয়া ও টেক্সাসে বসবাস করেন। উপন্যাসের পাশাপাশি তিনি দ্য স্যাটারডে ইভনিং পোস্ট-সহ একাধিক পত্রিকায় ছোটগল্প লিখতেন।